**S-A DUS DRACU ŢARA NOASTRĂ**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poezie repostata la dorinta confratelui Andrei.....

S-a dus dracu ţara noastră

S-a dus dracu ţara noastră, s-a ales praful de ea

Flămânzită zace ruptă, aruncată-n groapa grea

Of, cum venira-n fruntea ţării trădătorii toţi de soi

Luară pielea de pe ţară şi-a rămas cu sânii goi.

Pământul ne-a dat de toate şi în mod dumnezeiesc

Aurul vine pe rânduri când porumbii înfloresc

Chiar şi peştii-n ape line cară aurul în bot

Românului, sa-l ofere, amărât şi rupt în cot.

Dar veniră aici hiene, de parcă ar fi proscris,

Să promită câte toate, dar şi ce nu ne-au promis…

Ne furară plusvaloarea zărilor de holde pline

Alintându-ne sarcastic: membri cu drepturi depline.

Ne scoaseră din orbite ochii, şi să nu-i jignim,

Storşi de lacrimi, la ofertă, ne puseră să-i plătim.

Ne-au cusut cu sârmă gură mai ceva ca la Oituz

Şi la gât puseră laţul unui trai mizer, confuz.

Am tăcut cu îndurare şi să nu dăm de necaz

Am dat sufletul pe tavă, am întors cel‘alalt obraz.

Nu se mulţumiră dracii, viermi misei cu ochii goi

Puseră sămânţa urei să ne batem noi cu noi.

Şi dacă mai scapă unul care crede în el şi face

Vor pune smintiţii tunul DNA-ului să-l toace.

Asta e cu ţintă fixă, numai dacă eşti roman,

Că n-ai voie să scoţi capul să te vezi aici stăpân!

Of, cum mai plângea bunicul şi de ţară îmi vorbea...

De sub braţ scotea păduchii, când pe front înainta.

Un ochi a lăsat la ruşi, nu ştiu pe care maidan

Şi-o mână dădu arvună pe dealul de la Smârdan.

Smerit a venit spre ţară, nu cu surle de erou,

De sete băuse sânge cuibărit în pas de bou.

Şi ajuns la el acasă pe înserat şi cu sfială

Află cum a mea bunică îi făcuse rânduială.

Îşi dăduse toţi bănuţii plângând la iconostas

Ca să-i facă toate cele: tămâieri şi parastas.

Nu putea să-l pomenească, nu avea putere-n mâini,

Dar făcuse toate cele pân la şapte săptămâni.

Dar trecură toate astea. Tineretul azi nu ştie

Că pământul ţării noastre e o rană veche, vie

Şi din gropile cu sânge azi plânge necontenit

Sufletul acestei naţii tot din trupuri plămădit.

Şi degeaba trecu vremea, tineretul nu ia-n samă

Ochiul ce l-a dat bunicul pentru ţara asta vamă

Nici că mâna lui pierdută, pentru locul lui cel drag

Plânge dincolo de ţară prin esenţele de fag.

Dar, deodată, dorul vine si toiagu-n mana lui

Ca un brad se urcă verde pân’ la talpa cerului

Si în piept aude tunul grohăind de zor sub lună

Când toiagul dă alarma şi stejarii iar s- adună.

Amintirile-l răscolă. Flinta plânge-n cui la grindă

Şi cu gândul taie zarea dintr-un colţ căzut de tindă

Şi aşteaptă ca pe-o doină un semnal venit de sus,

Că mai are încă-o mână şi un ochi pe front de dus!

19.01.2015

Nicolae Rolea